b'\n_START_ARTICLE_\nClub de Futbol Lloret\n_START_SECTION_\nHist\xc3\xb2ria\n_START_PARAGRAPH_\nLa pr\xc3\xa0ctica del futbol a Lloret de Mar es remunta a comen\xc3\xa7ament de segle XX, pel fet que el que fora president del Bar\xc3\xa7a Joan Gamper hi pass\xc3\xa0 alguns estius. Aix\xc3\xb2 feu que s\'hi comenc\xc3\xa9s a practicar el futbol, tot i que els primers clubs com a tals no aparegueren fins als anys 1915 a 1917. L\'any 1918 nasqu\xc3\xa9 el CF Lloret. El 1921 es fund\xc3\xa0 el SC Lloret, que despr\xc3\xa9s de la guerra civil adopt\xc3\xa0 la denominaci\xc3\xb3 actual._NEWLINE_El Club de Futbol Lloret \xc3\xa9s un dels club amb m\xc3\xa9s antiguitat de la Selva. El formen avui en dia 20 equips de diferents categories amb m\xc3\xa9s de 350 jugadors federats en les diferents estructures de competici\xc3\xb3 i formaci\xc3\xb3. Hi ha 13 equips de futbol 11 i 8 de Futbol 7 m\xc3\xa9s una escola amb nens de 4 i 5 anys. Actualment el primer equip del CF Lloret A en categoria s\xc3\xa8nior, milita a la Preferent Catalana, i tots els equips "A" de les diferents categories juguen a la primera divisi\xc3\xb3 de Girona. Els partits es juguen al Camp Municipal d\'esports de Lloret de Mar i al Camp Municipal de El Mol\xc3\xad de Lloret'